From 4b36d37d3d0866c731ac07441e392b4562314104 Mon Sep 17 00:00:00 2001
From: Jonas Smedegaard <dr@jones.dk>
Date: Wed, 7 Feb 2024 17:14:51 +0100
Subject: restructure to posts within releases, and drop dummy posts

---
 nummer1/tilflytter/index.qmd | 63 ++++++++++++++++++++++++++++++++++++++++++++
 1 file changed, 63 insertions(+)
 create mode 100644 nummer1/tilflytter/index.qmd

(limited to 'nummer1/tilflytter/index.qmd')

diff --git a/nummer1/tilflytter/index.qmd b/nummer1/tilflytter/index.qmd
new file mode 100644
index 0000000..5f59290
--- /dev/null
+++ b/nummer1/tilflytter/index.qmd
@@ -0,0 +1,63 @@
+---
+title: Fem år på Orø
+date: 2024-02-01
+author:
+  - name: Joan Ahm
+categories: [artikel, beboelse]
+---
+
+Helt uventet gik drømmen om at tegne og bygge hus
+og vandudsigt op i en højere enhed,
+da vi tilfældigt fandt en grund ud til vandet på Orø.
+Min mand Knud og jeg har aldrig været til lange beslutningsprocesser,
+men denne var trods alt den korteste:
+Vi så annoncen med grund til salg en onsdag,
+gav ejendomsmægleren et bud torsdag, og tirsdag ugen efter slog sælger til.
+Tre år efter flyttede vi til skønne Orø efter ca. 35 år i Lejre kommune.
+
+Fem år er løbet afsted, og aldrig har vi været gladere for det sted, vi bor.
+Naturen lige uden for døren, nye venner og bekendte
+og masser af aktiviteter at vælge imellem.
+
+Men en ting er at få sit drømmehus og beliggenhed,
+en anden er at flytte til et en ø med ca. 1000 indbyggere
+med det positive og udfordrende, som følger med.
+
+Tak til Orø for at tage godt imod os.
+Vi mødte kun oprigtig interesse om:
+Hvem er du? Hvor boede du før? Hvorfor har du valgt at bo på Orø?
+Det sidste har jeg hørt mange gode og overraskende historier om
+med fællesnævnere som naturen, at vi hilser på hinanden,
+og at man følte sig hjemme allerede fra første besøg.
+
+Aldrig har vi mødt så meget hjælp og omsorg, da vi havde brug for det.
+Tak til jer, som var der – I ved, hvem I er.
+
+Tak for at tage godt imod os i forskellige foreninger
+og tak for at lytte, når vi er kommet med forslag
+til anderledes måder at gøre tingene på.
+Vi hører fortællinger om de ”gode, gamle dage”,
+hvor man holdt fester med mange glade gæster
+og masser af hænder til at arrangere,
+og at det nu er svært at samle folk.
+Jamen, fx var ca. 100 glade børn og voksne til juletræsfest
+i Forsamlingshuset i december,
+kroen var fyldt til bristepunktet i foråret til Kandisfest,
+og snart gentager Forsamlingshuset succesen fra 2023 med Irsk aften,
+og Bings er kendt for mange kreative og sjove arrangementer.
+Alt sammen eksempler på, at vi stadig er gode til at feste på Orø,
+hvor fastboende, sommerhusejere og gæster mødes og er nysgerrige på hinanden.
+
+Vores gamle venner spørger, om vi møder megen sladder.
+Tja, jeg har da hørt en historie om mig selv,
+som ikke passede og jeg har også lært,
+at en fjer nemt kan blive til fem høns.
+
+Lad os sammen være med til,
+at Orø bliver ved med at være et skønt sted at bo i alle livets faser.
+Hvad enten vi er unge eller gamle,
+nye tilflyttere (og det bliver man vist ved med at være i mange år),
+om vi søger forandringer eller er skeptiske over for samme,
+så elsker vi jo alle sammen vores skønne ø.
+
+Joan Ahm
-- 
cgit v1.2.3

